open-index/open-wikipedia-markdown huggingface dataset:
Χενεράλ Ρόκα (Ρίο Νέγρο)

Το **Χενεράλ Ρόκα** () είναι πόλη στα βορειοανατολικά της επαρχίας Ρίο Νέγρο της Αργεντινής, στη βόρεια Παταγονία. Ιδρύθηκε την 1η Σεπτεμβρίου 1879 από τον συνταγματάρχη Λορένσο Βίντερ, κατόπιν διαταγής του υπουργού Πολέμου Χούλιο Αρχεντίνο Ρόκα, κατά τη διάρκεια της Κατάκτησης της Ερήμου. Ο τόπος του πρώτου οικισμού ήταν γνωστός από τους ιθαγενείς Μαπούτσε ως Φίσκε Μενούκο, που σημαίνει «βαθύ νερό». Καταστράφηκε το 1899 από μια πλημμύρα του Ρίο Νέγρο και χρειάστηκε να ξαναχτιστεί 5 χιλιόμετρα βορειοδυτικά σε υψηλότερα εδάφη.

Ο πληθυσμός της είναι 81.534 κάτοικοι (σύμφωνα με την απογραφή του 2010), γεγονός που την καθιστά τη δεύτερη πιο πυκνοκατοικημένη πόλη της επαρχίας μετά το Μπαριλότσε και τη δεύτερη πιο σημαντική στην περιοχή Άλτο Βάγιε μετά το Νεουκέν. Η κύρια δραστηριότητα γύρω από την πόλη είναι η εντατική γεωργία υπό άρδευση, η οποία κατέστησε δυνατή την έντονη αγροτοβιομηχανική δραστηριότητα. Οι κύριες καλλιέργειες είναι τα αχλάδια και τα μήλα. Η πόλη φιλοξενεί το ετήσιο Εθνικό Φεστιβάλ Μήλου, το οποίο πραγματοποιείται στις αρχές Φεβρουαρίου.

Η πόλη απέχει 1.200 χιλιόμετρα από το Μπουένος Άιρες, 505 χιλιόμετρα από την Μπαΐα Μπλάνκα, 513 χιλιόμετρα από τη Βιέδμα και 400 χιλιόμετρα από το λιμάνι του Σαν Αντόνιο Οέστε. Η πόλη συνδέεται ανατολικά με την Εθνική Οδό 22 της Αργεντινής, ενώ διασχίζεται επίσης από τις επαρχιακές οδούς 6 και 65, οι οποίες τη συνδέουν με άλλες πόλεις της Άλτο Βάγιε, με το νότιο τμήμα της επαρχίας και με την επαρχία Λα Πάμπα. Μέσα από το κέντρο της πόλης διέρχεται η σιδηροδρομική γραμμή που συνδέει τη Σαπάλα με την Μπαΐα Μπλάνκα και το Μπουένος Άιρες. Το αεροδρόμιο της περιοχής  συνδέει την πόλη με άλλα σημεία της χώρας, κυρίως με το Μπουένος Άιρες και τη Μεντόσα.

## Κλίμα
Το Χενεράλ Ρόκα έχει ημίξηρο κλίμα με θερμά έως καυτά καλοκαίρια, σε συνδυασμό με δροσερούς χειμώνες. Οι βροχοπτώσεις είναι λιγοστές καθ' όλη τη διάρκεια του έτους, με αποτέλεσμα το κλίμα να επηρεάζεται σχετικά από την ξηρασία, καθώς βρίσκεται στη σκιά των Άνδεων.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αργεντινής
Captain Marvel

Με το όνομα Captain Marvel απαντώνται τα:

*Captain Marvel (DC Comics)
*Captain Marvel (Marvel Comics)
*Captain Marvel (ταινία)
*Shazam! (ταινία)
Κάντε έρωτα και όχι πόλεμο

[μικρογραφία|Άνθρωποι που διαδηλώνουν ενάντια στον πόλεμο στο [Πόλεμος στο Ιράκ|Ιράκ, 2008]]
Το «**Κάντε έρωτα και όχι πόλεμο**» (αγγλικά: **Make love, not war**) είναι ένα αντιπολεμικό σύνθημα που συνδέεται συνήθως με την αμερικανική αντικουλτούρα της δεκαετίας του 1960. Χρησιμοποιήθηκε κυρίως από εκείνους που ήταν αντίθετοι στον πόλεμο του Βιετνάμ, αλλά έχει επικαλεστεί σε άλλα αντιπολεμικά πλαίσια έκτοτε, σε όλο τον κόσμο. Το μέρος του συνθήματος «Κάντε έρωτα» συχνά αναφερόταν στην πρακτική της ελεύθερης αγάπης που αυξανόταν μεταξύ της Αμερικανικής νεολαίας που κατήγγειλε τον γάμο ως εργαλείο για όσους υποστήριζαν τον πόλεμο και ευνοούσαν την παραδοσιακή καπιταλιστική κουλτούρα.

Αρκετοί άνθρωποι ισχυρίστηκαν ότι ήταν ο εφευρέτης της φράσης, συμπεριλαμβανομένων των Γκέρσον Λέγκμαν, Ροντ ΜακΚουεν, ριζοσπάστες ακτιβιστές οπως η Πηνελόπη Ρόουζμοντ, ο Φράνκλιν Ρόουζμοντ, ο Τορ Φέγκρε, και η Νταϊάν Νιούελ Μάγιερ, ανώτερη καθηγήτρια στο Πανεπιστήμιο του Όρεγκον το 1965, αλλά οι πρώτες χρήσεις σε έντυπη μορφή φαίνεται να ήταν σε αντιπολεμικές διαδηλώσεις στο Μπέρκλεϋ της Καλιφόρνια νωρίτερα το 1965 από τις χρήσεις Απριλίου και Μαΐου που αναφέρθηκαν από την Πηνελόπη Ρόουζμοντ και την Νταϊάν Νιούελ Μάγιερ. Άρθρα που αναφέρουν πινακίδες και αυτοκόλλητα προφυλακτήρα με τη φράση αναφέρθηκαν στην *Daily Californian* τον Φεβρουάριο και στην *Oakland Tribune* τον Μάρτιο.

## Στη μαζική κουλτούρα
* Το σλόγκαν εμφανίστηκε σε δύο τραγούδια του 1973: το "Mind Games" του Τζον Λένον και το "No More Trouble" του Μπομπ Μάρλεϊ (πρώτη φορά κυκλοφόρησε στο άλμπουμ *[[Burnin' (άλμπουμ The Wailers)|Burnin'<nowiki/>]]* ).
* Περιλαμβάνεται επίσης στο τραγούδι του 1988 "A Little Respect" των Erasure.
* Στην ταινία του 1989 *[[Πεδίο Ονείρων|Field of Dreams]]*, ο φανταστικός χαρακτήρας Terence Mann πιστώνεται ότι επινόησε τη φράση.
* Ο David Allyn ονόμασε το βιβλίο του το 2001 από το σύνθημα: *[[Κάνε έρωτα, όχι πόλεμο: Η σεξουαλική επανάσταση: Μια απεριόριστη ιστορία|Κάντε έρωτα, όχι πόλεμο: Η σεξουαλική επανάσταση: Μια απεριόριστη ιστορία]]*.
* Ο χαρακτήρας του "Pop", στο φουτουριστικό μουσικό έργο των Queen του 2002, *[[We Will Rock You (μιούζικαλ)|We Will Rock You]]*, φωνάζει "Make love, not war!" καθώς του υποβάλλεται σε πλύση εγκεφάλου στην αρχή της παράστασης, η οποία οδηγεί στη σκηνική παράσταση του "Radio Ga Ga".
* Στην ταινία του 2019 *[[Εκδικητές: Η Τελευταία Πράξη]]*, ο Σταν Λι εμφανίζεται στο καμέο του να περνάει από το Camp Lehigh, φωνάζοντας "Make love, not war!" στους στρατιώτες του στρατού πριν φύγει με το αυτοκίνητό του.
* Το 2020 ο Τζέισον Ντερούλο και η Nuka κυκλοφόρησαν το τραγούδι "Love Not War".

## Δείτε επίσης
* Στήθη Όχι Βόμβες
* Αντικουλτούρα
* Mike Love Not War
* Κίνημα ειρήνης
* Πόλεμος του Βιετνάμ

## Παραπομπές


Κατηγορία:Συνθήματα
Επισκοπή Σεβαστουπόλεως Πόντου

Η **Επισκοπή Σεβαστουπόλεως** ήταν επισκοπή του Οικουμενικού Πατριαρχείου στον σημερινό Πόντο. Υπαγόταν διοικητικά στην Μητρόπολη Σεβαστείας. Έδρα είχε την Σεβαστούπολη, πόλη του Πόντου που βρισκόταν κοντά στην Κολώνεια και την Νικόπολη στην Μικρή Αρμενία.

Είναι άγνωστο πότε ακριβώς δημιουργήθηκε, στα Τακτικά η επισκοπή αναφέρεται από τον 7ο έως τον 13ο αιώνα.

Το 451 ο Επίσκοπος *Κεκρόπιος* πήρε μέρος στην Δ΄ Οικουμενική Σύνοδο. Το 1808 διορίσθηκε από το Οικουμενικό Πατριαρχείο ο Νεόφυτος τιτουλάριος επίσκοπος Σεβαστουπόλεως.

## Κατάλογος επισκόπων

## Παραπομπές


## Πηγές
* 

Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Σεβαστείας
Καρλόττα του Λα Μαρκ

Η **Καρλόττα του Λα Μαρκ** (γαλλ.: *Charlotte de La Marck*, 5 Νοεμβρίου 1574 - 15 Μαΐου 1594) ήταν κυρίαρχη πριγκίπισσα τού Σεντάν και δούκισσα τού Μπουγιόν από μόνη της μεταξύ 1588 και 1594. Οι τίτλοι της και το πριγκιπάτο τού Σεντάν πέρασαν στον Οίκο ντε Λα Τουρ ντ'Ωβέρν μέσω τού γάμου της. Δεν είχε απογόνους.

## Βιογραφία
Το τελευταίο επιζών παιδί τού Ερρίκου-Ροβέρτου δούκα τού Μπουγιόν και της Φραγκίσκης του Μπουρμπόν, κόρης τού Λουδοβίκου δούκα τού Μονπανσιέ. Ήταν μέλος τού Οίκου του Λα Μαρκ. Ο μεγαλύτερος αδελφός της Γουλιέλμος-Ροβέρτος απεβίωσε χωρίς τέκνα, και ως εκ τούτου, η Καρλόττα έγινε κληρονόμος τού δουκάτου τού Μπουγιόν, τού πριγκιπάτου τού Σεντάν και διαφόρων άλλων τίτλων το 1588.

Ο γάμος της κανονίστηκε από τον ίδιο τον βασιλιά Ερρίκο Δ΄  της Γαλλίας. Ο σύζυγός της ήταν γιος τού υποκόμη τού Τυρέν και της Eλεονόρας τού Moνμορενσύ, κόρης τού Αν του Μονμορανσύ. Το ζευγάρι παντρεύτηκε στις 19 Νοεμβρίου 1591. Μετά τον γάμο, ο σύζυγός της έγινε συγκυβερνήτης των κτήσεών της και μοιράστηκε τους τίτλους της.

Γέννησε έναν γιο, ο οποίος απεβίωσε την ίδια ημέρα. Η Καρλόττα απεβίωσε μία εβδομάδα μετά. Τάφηκε στην εκκλησία τού Σαιν-Λωράν στο Σεντάν.

Ο σύζυγός της διεκδίκησε αργότερα το δουκάτο τού Μπουγιόν ως δικό του και το 1676, ο εγγονός του Γοδεφρείδος-Μαυρίκιος ντε Λα Τουρ ντ'Ωβέρν έλαβε επίσημα το Μπουγιόν και το Σεντάν. Ο κλάδος Μπουγιόν τού Οίκου τού Λα Μαρκ εξέλιπε με την Καρλόττα.

## Παραπομπές


Κατηγορία:Γάλλοι Ρωμαιοκαθολικοί
Κατηγορία:Οίκος του Λα Μαρκ
Τσάρνι Σουούπσκ

Η **Τσάρνι Σουούπσκ** (πολωνικά: Czarni Słupsk), ευρύτερα γνωστή ως **Grupa Sierleccy Τσάρνι Σουούπσκ** για λόγους χορηγίας, είναι πολωνική ομάδα καλαθοσφαίρισης, με έδρα το Σουούπσκ. Αγωνίζεται στο Πρωτάθλημα κορυφαίας κατηγορίας Πολωνίας (PLK). Η έδρα του συλλόγου είναι η  Χάλα Γκρίφια.

## Ιστορία
Τον Ιούλιο του 1945, δημιουργήθηκε η αρχική ομάδα Τσάρνι Σουούπσκ, από εργάτες του σιδηροδρόμου που μετακόμισαν από την Κρακοβία στο Σουούπσκ μετά το Β΄ Παγκόσμιο Πόλεμο. Ο σύλλογος δημιουργήθηκε ως ποδοσφαιρικός σύλλογος, αλλά το 1989 ιδρύθηκε το τμήμα καλαθοσφαίρισης. Τη σεζόν 1998–99, η ομάδα προβιβάστηκε στην κορυφαία κατηγορία Πολωνίας (PLK). Τη σεζόν 2005–06, η ομάδα τερμάτισε στην 3η θέση. Τη δεκαετία του 2010, η Τσάρνι Σουούπσκ ήταν σταθερή ανταγωνίστρια για το Πρωτάθλημα, με αρκετές εμφανίσεις στα πλέι οφ.

Στις 31 Ιανουαρίου 2018, ο σύλλογος αποσύρθηκε από το πρωτάθλημα και διαλύθηκε λόγω οικονομικής κατάρρευσης.

Το 2018, αποφασίστηκε να ξαναρχίσουν οι δραστηριότητες καλαθοσφαίρισης για το σύλλογο και πριν από τη σεζόν 2021–22, προβιβάστηκαν στην κορυφαία κατηγορία Πολωνίας.

## Διακρίσεις

* **[[Πρωτάθλημα καλαθοσφαίρισης Πολωνίας|Πρωτάθλημα Πολωνίας]]**:

: 3η θέση (4): 2005–06, 2010–11, 2014–15, 2015–16

## Παραπομπές


Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1989
Επισκοπή Σατάλων

Η **Επισκοπή Σατάλων** ήταν επισκοπή του Οικουμενικού Πατριαρχείου στον σημερινό Πόντο. Υπαγόταν διοικητικά στην Μητρόπολη Σεβαστείας. Έδρα της ήταν η πόλη Σάταλα της Βυζαντινής επαρχίας της Μικρής Αρμενίας.

Άγνωστο πότε δημιουργήθηκε, στα τακτικά αναφέρεται από τον 7ο έως τον 13ο αιώνα. Τον 13ο αιώνα πιστεύεται ότι ήταν και οι τελευταίοι επίσκοποι της, η πόλη ίσως είχε πάψει να υπάρχει και είχαν τον τίτλο τιμητικά με τελευταίο γνωστό επίσκοπο τον Κοσμά.

Σήμερα η επισκοπή αποτελεί από το 1785 τιμητικό τίτλο της Ρωμαιοκαθολικής εκκλησίας.

## Κατάλογος επισκόπων

## Μάρτυρες
Εντός της συγκεκριμένης εκκλησιαστικής επαρχίας μαρτύρησαν οι κάτωθι:
* Άγιος Ιερομάρτυς Θεράπων από τις Σάρδεις

## Παραπομπές


## Πηγές
* 

Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Σεβαστείας
Κατηγορία:Καθολικές τιμητικές επισκοπές στην Ασία
Μαρία Α΄, κόμισσα του Ωβέρν

Η **Mαρία Α΄ κόμισσα του Ωβέρν**, γαλλ.: *Μarie I comtesse d'Auvergn*e, (Σεπτέμβριος 1376 – 7 Αυγούστου 1437) ήταν *suo jure* κόμισσα τού Ωβέρν και κόμισσα τού Μπουλόν (ως **Mαρία Β΄**) από το 1424 έως το τέλος της το 1437, έχοντας κληρονομήσει τους τίτλους από την εξαδέλφη της Ιωάννα Β΄ τού Ωβέρν. Είχε επίσης την προσφώνηση κυρία τού Μονγκασκόν. Ήταν σύζυγος τού Μπερτράν Δ΄ ντε Λα Τουρ και μητέρα του Μπερτράν Ε΄ ντε Λα Τουρ, που τη διαδέχθηκε ως κόμης τού Ωβέρν και τού Μπουλόν.

## Βιογραφία
Η Μαρί γεννήθηκε στη Γαλλία τον Σεπτέμβριο του 1376, το μοναχοπαίδι του Γοδεφρείδου τού Ωβέρν, κυρίου τού Μονγκασκόν, κυρίου τού Ροσ-Σαβίν και της δεύτερης συζύγου του Ιωάννας τού Βενταντούρ. Η μητέρα της απεβίωσε λίγο μετά τη γέννηση της Μαρίας στις 19 Σεπτεμβρίου 1376. Ο πατέρας της έκανε τρίτο γάμο με την Μπλανς ντε Μπουτεγιέ ντε Σανλί, από τον οποίο η Μαρία απέκτησε δύο ετεροθαλή αδέλφια, τον Aντώνιο και τη Mαργαρίτα. Ο πατέρας της απεβίωσε το 1385, όταν η Μαρία ήταν εννέα ετών.

Λίγο μετά τις 11 Ιανουαρίου 1389, η Μαρία παντρεύτηκε τον Μπερτράν Δ΄ κύριο τού Λα Τουρ, γιο τού Γκυ ντε Λα Τουρ και της Μαρτ Ροζιέ ντε Μποφόρ. Ο σύζυγός της Μπερτράν Δ΄ απεβίωσε το 1423, λίγο μετά τις 23 Σεπτεμβρίου. Κληρονόμησε τους τίτλους της την επόμενη χρονιά.

### Διακυβέρνηση
Διαδέχθηκε την εξαδέλφη της Ιωάννα Β΄ ως κόμισσα τού Ωβέρν και τού Μπουλόν μετά το τέλος της τελευταίας το 1424, καθώς οι γάμοι της Ιωάννας Β΄ πρώτα με τον Ιωάννη δούκα του Μπερύ, και μετά τον Γεώργιο ντε λα Τρεμουάλ ήταν άτεκνοι.

Κυβέρνησε ως κόμισσα μέχρι το τέλος της, το οποίο συνέβη στις 7 Αυγούστου 1437. Ο μοναδικός γιος της, Μπερτράν Ε΄, τη διαδέχθηκε ως κόμης τού Ωβέρν και τού Μπουλόν.

## Οικογένεια
Η Μαρία και ο Μπερτράν Δ΄ είχαν τέσσερα παιδιά:

* Μπερτράν Ε΄, κύριος τού Λα Τουρ, κόμης τού Ωβέρν και τού Μπουλόν (απεβ. τον Μάρτιο του 1461). Νυμφεύτηκε το 1416 τη Ζακέτ ντε Πεσέν (π. 1400-1473), από την οποία απέκτησε έξι παιδιά. Οι απόγονοί του (μεταξύ των οποίων βρίσκεται η δισέγγονή του Μαρί ντ' Αλμπρέ, κόμισσα τού Ρετέλ) ήταν γνωστοί με το όνομα ντε Λα Τουρ ντ'Ωβέρν.
* Ιωάννα (περίπου 1390- πριν από το 1416), παντρεύτηκε τον Beraud III, κόμη του Clermont (1375–1426) από τον οποίο απέκτησε μια κόρη, τη Jeanne.
* Ισαβέλλα (γενν. 1395), παντρεύτηκε στις 12 Σεπτεμβρίου 1419, τον Λουί Αρμάν Σαλανκόν, υποκόμη τού Πολινιάκ (1379-1452), από τον οποίο απέκτησε έξι παιδιά.
* Λουίζα (απεβ. στις 14 Ιουνίου 1471), παντρεύτηκε πρώτα τον Τριστάν ντε Κλερμόν-Λοντέβ, και μετά τον Κλωντ ντε Μονταγκύ, κύριο τού Κούσε και τού Εσπουάς. Και οι δύο γάμοι ήταν άτεκνοι.

## Βιβλιογραφικές αναφορές

Κατηγορία:Γαλλίδες κόμισσες
Λιμονίνη

Η **λιμονίνη** είναι μια πικρή, λευκού χρώματος, κρυσταλλική ουσία -που χαρακτηρίζεται στην οργανική χημεία ως λιμονοειδές- και απαντάται στα εσπεριδοειδή και σε άλλα φυτά. Είναι επίσης γνωστή ως *λιμονοϊκό οξύ (δι-δέλτα-λακτόνη)*. Χημικά, είναι μέλος της κατηγορίας των ενώσεων που είναι γνωστές ως φουρανολακτόνες.

Η λιμονίνη ανευρίσκεται συχνά σε εσπεριδοειδή και απαντάται σε υψηλότερες συγκεντρώσεις σε σπόρους, για παράδειγμα, σε σπόρους πορτοκαλιού και λεμονιού.

Η λιμονίνη και άλλες λιμονοειδείς ενώσεις συμβάλλουν στην πικρή γεύση ορισμένων προϊόντων διατροφής εσπεριδοειδών. Οι ερευνητές έχουν προτείνει την απομάκρυνση των λιμονοειδών από τον χυμό πορτοκαλιού και άλλα προϊόντα (γνωστά ως «αποπικραντικά») μέσω της χρήσης πολυμερικών μεμβρανών.

Εκτεταμένη βασική έρευνα εκπονείται για τη λιμονίνη για την αξιολόγηση των πιθανών βιολογικών της ιδιοτήτων.

## Παραπομπές


Κατηγορία:Τερπένια και τερπενοειδή
Αρμάνδη ντε Λα Τουρ ντ'Ωβέρν

Η **Αρμάνδη ντε Λα Τουρ ντ'Ωβέρν**, γαλλ.: *Armande de La Tour d'Auvergne*, (28 Αυγούστου 1697 &#x2013; 13 Απριλίου 1717) ήταν Γαλλίδα ευγενής και πριγκίπισσα τού Επινουά από τον γάμο της. Απεβίωσε χωρίς απογόνους.

## Βιογραφία
Ήταν το μεγαλύτερο από τα επτά παιδιά, που γεννήθηκαν από τον Εμμανουήλ-Θεοδόσιο ντε Λα Τουρ ντ'Ωβέρν, κυρίαρχο δούκα τού Μπουγιόν, και την πρώτη σύζυγό του Mαρία-Αρμάνδη ντε Λα Τρεμουάλ. Η μητέρα της απεβίωσε το 1717 και ο πατέρας της νυμφεύτηκε άλλες τρεις φορές και απέκτησε άλλα τρία παιδιά.

Παντρεύτηκε τον Λουδοβίκο τού Μελύν, δούκα τού Ζουαγιέζ και πρίγκιπα τού Επινουά στις 23 Φεβρουαρίου 1716. Οι γονείς του ήταν ο Λουδοβίκος τού Μελύν και η Ελισάβετ-Θηρεσία της Λωρραίνης. 

Η Αρμάνδη απεβίωσε το 1717, ένα μήνα μετά τη μητέρα της. Ο σύζυγός της έγινε αργότερα ο μυστικός σύζυγος της Μαρίας-Άννας των Βουρβόνων (1697–1741), κόρης τού monsieur le Duc (Λουδοβίκου Γ΄ δούκα τού Κοντέ) και της madame la Duchesse (Λουίζας-Φραγκίσκης των Βουρβόνων), κόρης της μαντάμ ντε Μοντεσπάν. Ο Λουδοβίκος τού Μελύν εξαφανίστηκε αργότερα το 1724, κάτω από μυστηριώδεις συνθήκες.

## Παραπομπές και σημειώσεις

Κατηγορία:Δούκισσες του Ζουαγιέζ
Κατηγορία:Οίκος ντε Λα Τουρ ντ'Ωβέρν
Κατηγορία:Γάλλοι του 17ου αιώνα
Τζιανλούκα Βιάλι

Ο **Τζιανλούκα Βιάλι** (ιταλικά: Gianluca Vialli, 9 Ιουλίου 1964 – 6 Ιανουαρίου 2023) ήταν Ιταλός προπονητής ποδοσφαίρου και παλαίμαχος ποδοσφαιριστής, ο οποίος αγωνιζόταν ως επιθετικός.

Ο Βιάλι ξεκίνησε την καριέρα του στην ΟΣ Κρεμονέζε το 1980, όπου έκανε 105 συμμετοχές στο πρωτάθλημα πετυχαίνοντας 23 γκολ. Οι εμφανίσεις του εντυπωσίασαν τη Σαμπντόρια, η οποία τον απέκτησε το 1984. Την ίδια χρονιά σημείωσε 85 γκολ πρωταθλήματος, κέρδισε τρία κύπελλα Ιταλίας, τη Σέριε Α και το Κύπελλο Κυπελλούχων Ευρώπης.

Το 1992 μεταγράφηκε στη Γιουβέντους για το ποσό των 12,5 εκατομμυρίων λιρών -παγκόσμιο ρεκόρ τότε. Κατά τη διάρκεια της περιόδου κέρδισε το Κύπελλο Ιταλίας, τη Σέριε Α, το Σούπερ Καπ Ιταλίας, ΟΥΕΦΑ Τσάμπιονς Λιγκ και το Κύπελλο ΟΥΕΦΑ. 

Το 1996, εντάχθηκε στην Τσέλσι και έγινε προπονητής της Τσέλσι την επόμενη σεζόν. Στην Αγγλία κατέκτησε το Κύπελλο Αγγλίας, το Λιγκ Καπ, το Κύπελλο Κυπελλούχων ΟΥΕΦΑ και το ΟΥΕΦΑ Σούπερ Καπ. Είναι ένας από τους 9 ποδοσφαιριστές που έχουν κερδίσει τις τρεις κύριες ευρωπαϊκές διοργανώσεις συλλόγων και ο μόνος επιθετικός που το έχει καταφέρει. Είναι επίσης ο μόνος παίκτης στην ιστορία του ευρωπαϊκού ποδοσφαίρου που έχει μετάλλια νικητών και δευτεραθλητών και στις τρεις κύριες ευρωπαϊκές διοργανώσεις συλλόγων, συμπεριλαμβανομένων δύο μεταλλίων νικητών για το Κύπελλο Κυπελλούχων.

Σε διεθνές επίπεδο, εκπροσώπησε την Εθνική Ιταλίας σε δύο Παγκόσμια Κύπελλα, το 1986 και το 1990. Πήρε επίσης μέρος στο Ευρωπαϊκό Πρωτάθλημα του 1988, βοηθώντας τη χώρα του να φτάσει στα ημιτελικά και επιλέχθηκε -ως διακριθέντας- στην Πρώτη Ομάδα της Διοργάνωσης. Κατά τη διάρκεια της εικοσαετούς καριέρας του ως επαγγελματίας ποδοσφαιριστής σημείωσε 259 γκολ σε επίπεδο συλλόγων, 16 γκολ με την εθνική ομάδα ανδρών και 11 γκολ με την εθνική ομάδα Κ21 ετών, για συνολικά 286 γκολ σε περισσότερα από 500 εμφανίσεις.

Όταν αποσύρθηκε, εργάστηκε ως σχολιαστής στο κανάλι Sky Italia. Ήταν μέλος των τεχνικών της Εθνικής Ιταλίας και διετέλεσε αρχηγός αποστολής. 

Ωστόσο, παραιτήθηκε από αυτόν τον ρόλο καθώς έπασχε από καρκίνο από το 2017. Απεβίωσε στις 6 Ιανουαρίου 2023.

## Παραπομπές



Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γιουβέντους
Κατηγορία:Παίκτες νικητές Κυπέλλου ΟΥΕΦΑ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Ιταλία
Κατηγορία:Ιταλοί ποδοσφαιριστές στο εξωτερικό
Κατηγορία:Προπονητές της Πρέμιερ Λιγκ
Κατηγορία:Ιταλοί προπονητές ποδοσφαίρου
Κατηγορία:Προπονητές ποδοσφαίρου Τσέλσι ΦΚ
Κατηγορία:Προπονητές ποδοσφαίρου Γουότφορντ ΦΚ
The Road to Hell (τραγούδι)

Το "**The Road to Hell**" είναι τραγούδι σε δύο μέρη που γράφτηκε από τον Βρετανό τραγουδιστή και τραγουδοποιό Κρις Ρέα και κυκλοφόρησε στο ομώνυμο άλμπουμ. Κυκλοφόρησε ως single, με μόνο το 2o μέρος στην Α' πλευρά των 7 ιντσών. Το single έγινε η μεγαλύτερη επιτυχία του Ρέα στο Ηνωμένο Βασίλειο, φτάνοντας στο Νο. 10 στο UK Singles Chart. Το τραγούδι εμπνεύστηκε από τις απογοητεύσεις της κυκλοφορίας στις ώρες αιχμής στους αυτοκινητόδρομους Μ25 και Μ4.  

## Track listings
**7-inch single**

**12-inch single**

**CD single**

**CD single (US promo)**

## Τσαρτ

## Παραπομπές


Κατηγορία:Singles του 1989
Κατηγορία:Τραγούδια του 1989
Άννα Μαρία Λουίζα ντε Λα Τουρ ντ'Ωβέρν

Η **Άννα-Μαρία-Λουίζα ντε Λα Τουρ ντ'Ωβέρν**, γαλλ.: *Anne Marie Louise de La Tour d'Auvergne*, (1 Αυγούστου 1722 &#x2013; 19 Σεπτεμβρίου 1739) ήταν Γαλλίδα ευγενής και σύζυγος τού Καρόλου ντε Ροάν, πρίγκιπα του Σουμπίζ. Ήταν μαρκησία τού Γκόρντ και κόμισσα τού Μονσά από μόνη της καθώς και πριγκίπισσα τού Σουμπίζ από τον γάμο της. Απεβίωσε σε ηλικία δεκαεπτά ετών, στη γέννα.

## Βιογραφία
Γεννημένη στο Οτέλ ντε Μπουγιόν από τον  Eμμανουήλ-Θεοδόσιο ντε Λα Τουρ ντ'Ωβέρν, δούκα τού Μπουγιόν και την τρίτη σύζυγό του Άννα-Μαρία-Χριστιανή ντε Σιμιάν, ήταν το μοναχοπαίδι τού ζευγαριού. Η μητέρα της απεβίωσε στις 8 Αυγούστου 1722, επτά ημέρες μετά τη γέννηση της Άννας-ΜΑρίας.

Ο πατέρας της ήταν γιος τού Γοδεφρείφου-Μαυρικίου ντε Λα Τουρ ντ'Ωβέρν, δούκα τού Μπουγιόν και της Mαρίας-Άννας Μαντσίνι. Η τελευταία ήταν ανιψιά τού καρδινάλιου Mαζαρέν και διάσημη οικοδέσποινα σαλονιού στην εποχή της.

Με την προσφώνηση *μαντμαζέλ ντε Μπουγιόν*, της είχαν υποσχεθεί στον Κάρολο του Ροάν από την ηλικία των έντεκα.  Οι τίτλοι ευγένειας καταργήθηκαν το 1789.  Ήταν επτά χρόνια μεγαλύτερος  από αυτήν και ήταν ο μεγαλύτερος γιος τού Ιουλίου του Ροάν, *[[Πρίγκιπας της Σόουμπιζ|πρίγκιπα τού Σουμπίζ]]* και της 'Αννας-Ιουλίας τού Μελύν. 

Το 1737, παρουσιάστηκε στην Αυλή από τη Mαρί-Σοφία τού Κουρσιγιόν.  Παρούσα στην παρουσίασή της ήταν η δούκισσα τού Ταλάρ, μεγάλη θεία τού συζύγου της και γκουβερνάντα των βασιλοπαίδων της Γαλλίας.

Το ζευγάρι τελικά παντρεύτηκε στις 29 Δεκεμβρίου 1734.  Ήταν μόλις δώδεκα χρονών. Το ζευγάρι απέκτησε ένα παιδί, που γεννήθηκε στο Παρίσι το 1737 και βαπτίστηκε Καρλόττα-Ελισάβετ-Γοδεφρείδη. Παρουσιάστηκε στην Αυλή από τη συγγενή τού συζύγου της, την πριγκίπισσα τού Ροάν. Ήταν μαρκησία τού Γκορντ και κόμισσα τού Μονσά, τίτλους που έδωσε στην κόρη της μετά το τέλος της. Η Άννα-ΜΑρία-Λουίζα ήταν η κληρονόμος της οικογένειας, της μητέρας της, των Σιμιάν που ήταν από την Προβηγκία και ήταν κληρονομικοί κόμητες της Moνσά, όπου η σειράς διαδοχής τελείωνε με τη μητέρα της Άννας-Μαρίας.

Η Άννα-Μαρία-Λουίζα απεβίωσε στο Παρίσι στο Οτέλ ντε Σουμπίζ σε ηλικία δεκαεπτά ετών, έχοντας γεννήσει έναν γιο, στον οποίο δόθηκε ο τίτλος *κόμης τού Σαιν-Πολ.* Απεβίωσε το 1742. Ο σύζυγός της παντρεύτηκε δεύτερη φορά, με την Άννα-Θηρεσία της ΣαβοΣιας  και στη συνέχεια τρίτη φορά με τη Βικτώρια της Έσσης-Ρότενμπουργκ.

Τάφηκε στην Εγκλίζ ντε Λα Μερσί στο Παρίσι στις 29 Σεπτεμβρίου 1739. Η Εγκλίζ ντε Λα Μερσί  ήταν ο παραδοσιακός τόπος ταφής της σειράς Σουμπίζ τού Οίκου Ροάν.

## Οικογένεια
* [Καρλόττα-Ελισάβετ-Γοδεφρείδη] (7 Οκτωβρίου 1737 &#x2013; 4 Μαρτίου 1760), παντρεύτηκε τον Λουδοβίκο-Ιωσήφ πρίγκιπα τού Κοντέ και είχε απογόνους. Έγινε δούκισσα τού Μπουρμπόν και πριγκίπισσα τού Κοντέ από τον γάμο της.
* κόμης τού Σαιν-Πολ (Σεπτέμβριος 1739 &#x2013; Μάιος 1742), γιος που δεν βαφτίστηκε: Η Άννα-Μαρία-Λουίζα απεβίωσε γεννώντας τον.

## Παραπομπές και σημειώσεις

Κατηγορία:Δούκισσες του Ζουαγιέζ
Κατηγορία:Οίκος του Ροάν
Κατηγορία:Οίκος ντε Λα Τουρ ντ'Ωβέρν
Κόραλλα

Τα **Κόραλλα** ήταν πόλη του αρχαίου Πόντου επί του ομώνυμου ακρωτηρίου. Τοποθετούνται από τον Αρριανό, και τον ανώνυμο συγγραφέα του Περίπλου, 100 στάδια ανατολικά της Φιλοκάλειας, και η Φιλοκάλεια βρίσκεται 110 στάδια ανατολικά της Τριπόλεως, μια πολύ γνωστή τοποθεσία.

Αυτή η τοποθεσία βρίσκεται κοντά στην σημερινή πόλη Εϊνεσίλ, στο σημείο Γκιόρελε, μεταξύ Κερασούντος και Τραπεζούντος, στην ακτή της Μαύρης Θάλασσας της Μικράς Ασίας, σημερινή Τουρκία.

## Παραπομπές


Κατηγορία:Πόλεις και χωριά επαρχίας Γκιουμούσχανε
Κατηγορία:Εγκαταλελειμμένοι οικισμοί στην Τουρκία
Κατηγορία:Πόντος
Maestrale (αντιτορπιλικό)

Το ***Maestrale*** ήταν το πρωτοπόρο πλοίο της ομώνυμης κλάσης τεσσάρων αντιτορπιλικών που ναυπηγήθηκαν για το Ιταλικό Βασιλικό Ναυτικό (*Regia Marina*)  (Royal Italian Navy) στις αρχές της δεκαετίας του 1930. Ολοκληρώθηκε το 1934 και έλαβε μέρος σε επιχειρήσεις στον Β΄ Παγκόσμιο Πόλεμο.

## Περιγραφή

Τα αντιτορπιλικά της κλάσης *Maestrale* ναυπηγήθηκαν βάσει εντελώς νέου σχεδίου που αναπτύχθηκε προκειμένου να επιλυθούν τα προβλήματα ευστάθειας που αντιμετώπιζαν τα προγενέστερα πλοία της κλάσης *[[αντιτορπιλικό κλάσης Folgore|Folgore]]*. Είχαν ολικό μήκος 106,7&nbsp;m, πλάτος 10,15&nbsp;m και μέσο βύθισμα 3,31&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους ανέρχονταν σε 1640&nbsp;t (1610&nbsp;LT) με κανονικό φορτίο και έφθανε στους 2243&nbsp;t (2208&nbsp;LT) με πλήρες. Το πλήρωμά τους την περίοδο του πολέμου αποτελούνταν από 190 αξιωματικούς και ναύτες.

Το προωστικό σύστημά τους μπορούσε να αποδώσει έως και 44000&nbsp;shp, χάρη στους οποίους μπορούσαν να φτάσουν σε μέγιστη ταχύτητα πλεύσης 32-33&nbsp;kn σε πραγματικές συνθήκες. Η ακτίνα δράσης ανέρχονταν σε 2600-2800&nbsp;ναυτικά μίλια με ταχύτητα πλεύσης 18&nbsp;kn και στα 690&nbsp;ναυτικά μίλια με ταχύτητα 33&nbsp;kn.

Ο κύριος οπλισμός αποτελούνταν από δύο ζεύγη πυροβόλων των 120&nbsp;mm που ήταν εγκατεστημένα σε ένα πύργο μπροστά και ακόμη έναν πίσω από την υπερκατασκευή. Διέθεταν επίσης δύο πυροβόλα των 120&nbsp;mm που έβαλαν βλήματα φωτισμού/ανάδειξης στόχων (star-shells) καθώς και δύο τρίδυμους τορπιλοσωλήνες των 533&nbsp;mm. Αντιαεροπορική προστασία παρείχαν τέσσερα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν δύο εκτοξευτές βομβών βυθού. Μπορούσαν επίσης να μεταφέρουν έως και 56&nbsp;νάρκες.

## Σημειώσεις


## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι
* 

Κατηγορία:Αντιτορπιλικά κλάσης Maestrale
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ο Μικρός Πρίγκιπας (2010)

Το **Ο Μικρός Πρίγκιπας** (γαλλικά: *Le Petit Prince*) είναι μια στερεοσκοπική παιδική τηλεοπτική σειρά κινουμένων σχεδίων υπολογιστή εμπνευσμένη από το ομώνυμο μυθιστόρημα του Αντουάν ντε Σαιντ-Εξυπερύ που ξεκίνησε να μεταδίδεται στα τέλη του 2010. Η σειρά δημιουργήθηκε από τη Method Animation και την Saint-Exupéry-d'Agay Estate Production, σε συν- παραγωγή με LPPTV, Sony Pictures Home Entertainment, Fabrique d'Images, DQ Entertainment και ARD, σε συμμετοχή με τις France Télévisions, WDR, Rai Fiction, Télévision Suisse Romande και την δορυφορική εταιρεία SES S.A.

Παρήχθη από τους Aton Soumache, Alex Vonarb, Dimitri Rassam και Cedric Pilot, σε συμπαραγωγή των Jean-Marie Musique, Christine Parisse και Tapaas Chakravarti και αναπτύχθηκε για την τηλεόραση από τους Matthieu Delaporte και Alexandre de la Patelliere με τον Romain Van Leimt. Η δημιουργία και η προσαρμογή του βασικού χαρακτήρα έγινε από τον Bertrand Catignol, με την καλλιτεχνική διεύθυνση των Gabriel Villate και Pierre-Alain Chartier. Η επίβλεψη του Storyboard έγινε από τους Augusto Zanovello και Jean Charles Andre και την έκδοση σεναρίου από την Christel Gonnard. Η αρχική μουσική για τη σειρά συντέθηκε, ενορχήστρωσε και διασκευάστηκε από τον Frederic Talgorn και ερμηνεύτηκε από τον WDR Rundfunkorchester Köln.

Η σειρά προβλήθηκε σε περισσότερες από 150 αγορές σε όλο τον κόσμο. Διανεμήθηκε ως 36 μίνι ταινίες, καθεμία από τις οποίες περιλάμβανε μια ξεχωριστή ιστορία, καθώς και 78 μισάωρα επεισόδια, όπου αυτά τα τόξα ιστορίας χωρίζονται σε πολλά μέρη. Μια αγγλική έκδοση, που δημιουργήθηκε από την Ocean Productions, άρχισε να προβάλλεται στον Καναδά στο TVOntario στις 6 Νοεμβρίου 2011. Ξεκίνησε επίσης να προβάλλεται στο Knowledge Network στις 8 Ιανουαρίου 2012. Στην Αυστραλία, άρχισε να προβάλλεται στο ABC3 στις 19 Αυγούστου 2012. Στις Ηνωμένες Πολιτείες, η σειρά ξεκίνησε μαζί με το Primo TV στις 16 Ιανουαρίου 2017. Η σειρά είναι επίσης επίσημα διαθέσιμη διαδικτυακά, μέσω συνεργατών μέσων ενημέρωσης, στο YouTube.

## Επεξεργασία χαρακτήρων

* Μικρός Πρίγκιπας (Σοφία Καψαμπέλη)
* Αλεπού (Χρήστος Θάνος)
* Τριαντάφυλλο (Μαρία Ζερβού)
* Φίδι (Θοδωρής Σμέρος)

## Παραπομπές
Κατηγορία:Καναδικές τηλεοπτικές σειρές
Κασίμπασα

Η **Κασίμπασα** (τουρκικά: Kasımpaşa ) είναι εργατική συνοικία στη βόρεια όχθη του Κεράτιου Κόλπου στην περιοχή Μπέγιογλου της Κωνσταντινούπολης, στην Τουρκία, στην ευρωπαϊκή πλευρά της πόλης. Κάποτε ήταν περισσότερο γνωστή για τις ναυτικές βάσεις και τα ναυπηγεία της.

Οι γειτονικές περιοχές περιλαμβάνουν την Πιγιαλέπασα, το Χάσκιοϊ και το Σισέχανε με τα οποία συνδέεται με σήραγγα του μετρό.  Επίσης κοντά βρίσκεται το Ντολάπντερε και το Κουρτουλιούς που ιδρύθηκε, ως Ταταύλα, από Έλληνες από τη Χίο οι οποίοι επέλεξαν να εγκαταλείψουν τα σπίτια τους στην Κασίμπασα για υψηλότερο έδαφος, αφότου η εκκλησία τους μετατράπηκε σε τζαμί. Το πλοίο Golden Horn κάνει στάση στην Κασίμπασα και τη συνδέει με το Σκουτάρι, το Καράκιοϊ, το Φανάρι, το Παλάτι, τις Βλαχέρνες, το Κοσμίδιο και το Σούτλουτζε.

Κατά τη διάρκεια των ταραχών του 1955, ελληνικές κατοικίες στην Κασίμπασα δέχθηκαν επίθεση και λεηλατήθηκαν.

## Παραπομπές


Κατηγορία:Γεωγραφία της Κωνσταντινούπολης
Παύλος Ευμορφίδης

Ο **Παύλος «Πωλ» Ευμορφίδης** (Χαρακιά Λακωνίας, 1958) είναι Έλληνας επιχειρηματίας που ξεκίνησε ως πωλητής και υπήρξε ιδρυτής και πρώην ιδιοκτήτης της εταιρείας Coco-Mat.

Γεννήθηκε στη Χαρακιά όπου και πέρασε τα παιδικά του χρόνια. Η οικογένειά του, ποντιακής καταγωγής, μετανάστευε στη Γερμανία. Εκεί ολοκλήρωσε τις εγκύκλιες σπουδές του στο Ελληνικό Λύκειο Μονάχου το 1976. Σπούδασε στην Γυμναστική Ακαδημία της Αθήνας και έλαβε το πτυχίο του το 1980.

Ίδρυσε το 1989 την εταιρεία Coco-Mat η οποία παράγει οικιακά έπιπλα και στρώματα με φυσικές πρώτες ύλες. Από την Coco-Mat αποχώρησε το 2013. Μέχρι σήμερα ο Παύλος Ευμορφίδης για το επιχειρηματικό έργο του έχει λάβει διακρίσεις.

Τον Απρίλιο 2023 ίδρυσε το δικό του πολιτικό κόμμα για τις εθνικές εκλογές. Χαρακτηρίζεται για την αντισυμβατικότητά του στις δημόσιες εμφανίσεις και θέσεις του.

## Παραπομπές


Κατηγορία:Έλληνες επιχειρηματίες
Κάρολος Αρμάνδος Ρενέ ντε Λα Τρεμουάλ

Ο **Κάρολος-Αρμάνδος-Ρενέ ντε Λα Τρεμουάλ**, γαλλ.: *Charles Armand René de La Trémoille*, (14 Ιανουαρίου 1708, στο Παρίσι &#x2013; 23 Μαΐου 1741), 6ος δούκας τού Τουάρ (Thouars), ήταν γιος τού Σαρλ-Λουί-Μπρετάν ντε Λα Τρεμουάλ και της συζύγου του, Mαρίας Μαγδαληνής Μοτιέ ντε Λα Φαγιέτ.

## Βιογραφία
Ο Λα Τρεμουάλ ήταν Γάλλος στρατιωτικός και προεδρεύων των πολιτειών της Βρετάνης. Κατατάχθηκε στον στρατό σε νεαρή ηλικία και έγινε συνταγματάρχης τού συντάγματος Σαμπάν (Champagne) σε ηλικία δεκαοκτώ ετών. Αργότερα, έγινε κυβερνήτης τού Ιλ-ντε-Φρανς. Διακρίθηκε στη μάχη της Γκουαστάλα, στην Ιταλία, και λίγο αργότερα ονομάστηκε λοχίας των στρατευμάτων τού βασιλιά. Ο Λα Τρεμουάλ ήταν συγγραφέας ορισμένων έργων και εξελέγη μέλος της Γαλλικής Ακαδημίας στις 13 Φεβρουαρίου 1738.

Στις 29 Ιανουαρίου 1725 νυμφεύτηκε την εξαδέλφη του Mαρία-Ορτανσία ντε Λα Τουρ ντ'Ωβέρν, κόρη της Mαρίας-Αρμάνδης ντε Λα Τρεμουάλ (1677–1717) και τού Εμμανουήλ-Θεοδοσίου ντε Λα Τουρ ντ'Ωβέρν δούκα τού Μπουγιόν (13668–1371) .

Η Mαρία-Ορτανσία, όπως και ο σύζυγός της, ήταν εγγονή του Σαρλ-Μπελζίκ-Ολάντ ντε Λα Τρεμουάλ . Από αυτή την ένωση γεννήθηκε ένας γιος: ο Ιωάννης-Βρετανός-Κάρολος και μία κόρη, που απεβίωσε στη βρεφική ηλικία.

## Οικογένεια
* Ιωάννης-Βρετανός-Κάρολος (4 Φεβρουαρίου 1737 &#x2013; 15 Μαΐου 1792), νυμφεύτηκε τη Mαρί-Ζενεβιέβ ντε Ντυρφόρ, χωρίς απογόνους. Νυμφεύτηκε την πριγκίπισσα Mαρί-Μασιμιλιάν-Λουίζ τού Ζαλμ-Kύρμπουργκ και είχε απογόνους.
* μία κόρη (5 Μαρτίου 1740 &#x2013; Μάρτιος 1744), που απεβίωσε σε βρεφική ηλικία.

## Παραπομπές


Κατηγορία:Γάλλοι ακαδημαϊκοί
Κατηγορία:Οίκος ντε Λα Τρεμουάλ
Κρις Ρέα

**Ο Κρίστοφερ Άντον Ρέα** (4 Μαρτίου 1951 - 22 Δεκεμβρίου 2025) ήταν Άγγλος τραγουδιστής και κιθαρίστας της ροκ και μπλουζ από το Μίντλεσμπρο. Γνωστός για το παίξιμό του σε slide κιθάρα, ο Ρέα είχει ηχογραφήσει είκοσι πέντε σόλο άλμπουμ, δύο από τα οποία ήταν στην κορυφή του UK Albums Chart .    Περιγραφόμενος ως "ο απόλυτος επιζών του ροκ", δεδομένης της ανάρρωσής του από αρκετές περιόδους σοβαρής ασθένειας, ο Ρέα ήταν ένας σημαντικός ευρωπαϊκός σταρ μέχρι τη στιγμή που τελικά έσπασε το βρετανικό "Top 10" με το single του "The Road to Hell (Μέρος 2)".   Το άλμπουμ, *The Road to Hell* (1989), βρέθηκε στην κορυφή του τσαρτ, όπως και το διάδοχό του, *Auberge* (1991).  Πολλά επιτυχημένα τραγούδια του περιλαμβάνουν τα " I Can Hear Your Heartbeat ", "Stainsby Girls", "Josephine", "On the Beach", " Let's Dance", "Driving Home for Christmas ", "Working on It", "Tell Me There's a Heaven", "Auberge" και "Julia". Ηχογράφησε επίσης ένα ντουέτο με τον Έλτον Τζον, το "If You Were Me".  Ο Ρέα προτάθηκε τρεις φορές για το Βραβείο Brit για τον Καλύτερο Βρετανό Άντρα Καλλιτέχνη: το 1988, το 1989 και το 1990.   

Δεν είχε κάνει ποτέ περιοδεία στις Ηνωμένες Πολιτείες, όπου είναι περισσότερο γνωστός για το single του 1978 "Fool (If You Think It's Over)", το οποίο έφτασε στο Νο. 12 του ''Billboard'' Hot 100 και πέρασε τρεις εβδομάδες στο Νο. 1 του Adult Contemporary chart, κερδίζοντας του μια υποψηφιότητα για Grammy ως καλύτερος νέος καλλιτέχνης το 1978. Μια δεκαετία αργότερα, το "Working On It" βρέθηκε στην κορυφή του Mainstream Rock chart. Είχει πουλήσει περισσότερους από 40 εκατομμύρια δίσκους παγκοσμίως. 

## Παραπομπές


Κατηγορία:Άγγλοι ιρλανδικής καταγωγής
Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Βρετανοί κιθαρίστες
JADES-GS-z13-0

Ο **JADES-GS-z13-0** είναι αστρογόνος γαλαξίας υψηλής μετατοπίσεως προς το ερυθρό ο οποίος ανακαλύφθηκε από το διαστημικό τηλεσκόπιο Τζέιμς Γουέμπ κατά τη διάρκεια της απεικονίσεως NIRCam για την Προηγμένη Εις Βάθος Εξωγαλαξιακή Έρευνα του Διαστημικού Τηλεσκοπίου Τζέιμς Γουέμπ (JADES) στις 29 Σεπτεμβρίου 2022. Οι φασματοσκοπικές παρατηρήσεις από το όργανο NIRSpec του τηλεσκοπίου Τζέιμς Γουέμπ τον Οκτώβριο του 2022 επιβεβαίωσαν τη μετατόπιση του γαλαξία προς το ερυθρό σε z = 13,2 με υψηλή ακρίβεια, καθιερώνοντάς τον ως τον πλέον γνωστό παλαιότερο και μακρινότερο φασματοσκοπικώς επιβεβαιωμένο γαλαξία από το 2022, με χρονική απόσταση φωτός των 13,6 δισεκατομμυρίων ετών. Λόγω της διαστολής του σύμπαντος, η τωρινή σωστή απόστασή του είναι 33,6 δισεκατομμύρια έτη φωτός.

Ο JADES-GS-z13-0 βρίσκεται στο πεδίο του Great Observatories Origins Deep Survey – South (GOODS-S) στον αστερισμό Κάμινο, ο οποίος περιλαμβάνει το Υπερβαθύ Πεδίο Χαμπλ.

thumb|upright=2|left|Φάσματα τεσσάρων γαλαξιών υψηλής μετατοπίσεως προς το ερυθρό στο NIRSpec του τηλεσκοπίου Τζέιμς Γουέμπ συμπεριλαμβανομένου του JADES-GS-z13-0

## Δείτε επίσης
*Κατάλογος των πιο απομακρυσμένων αστρονομικών αντικειμένων

## Παραπομπές


Κατηγορία:Γαλαξίες
Κατηγορία:Κάμινος (αστερισμός)
Σήραγγα Μετσόβου

Η **Σήραγγα Μετσόβου** είναι διπλή σήραγγα της Εγνατίας Οδού (Α2), η οποία βρίσκεται κοντά στο Μέτσοβο, στην περιοχή του Ανηλίου. Είναι μια από τις μεγαλύτερες σήραγγες ολόκληρου του άξονα της Εγνατίας Οδού. Ο κάθε κλάδος της σήραγγας Μετσόβου έχει μήκος 3,5 χιλιόμετρα. Δόθηκε στην κυκλοφορία το 2009 μαζί με το τμήμα Μέτσοβο - Παναγία. Αυτή η σήραγγα παρακάμπτει σε μεγάλο βαθμό την επικίνδυνη Εθνική Οδό 6 (το συγκεκριμένο τμήμα γνωστό ως Κατάρα, όπου το μέγιστο υψόμετρο στον αυχένα της Κατάρας φτάνει τα 1.690 μέτρα). Βρίσκεται μεταξύ της Σήραγγας Μαλακασίου Α και της Σήραγγας Ανηλίου (μαζί με τον ανισόπεδο κόμβο Ανηλίου).

## Ιστορικό
**Δεκαετία του 80**

Ξεκίνησε η κατασκευή της Σήραγγας Μετσόβου ως μόνη σήραγγα στα μέσα της δεκαετίας του 80 στην περιοχή του Ανηλίου. Ολοκληρώθηκε το 1995 (εγκαινιάστηκε το 1993) αλλά η οδός πρόσβασης ήταν ημιτελής καθιστώντας την πρόσβαση δύσκολη.

**Δεκαετία του 2000**

Την περίοδο 1999 - 2000 δημιουργήθηκε σχέδιο κατασκευής του τμήματος Μέτσοβο - Παναγία. Το σχέδιο προέβλεπε την εκμετάλλευση της υφιστάμενης σήραγγας στο Μέτσοβο (κλάδος προς Ιωάννινα) και την κατασκευή του δεύτερου κλάδου της Σήραγγας Μετσόβου. Όμως προέβλεπε και την κατασκευή 6 επιπλέον σηράγγων για να πραγματοποιηθεί η ένωση. 

Στο τμήμα Μέτσοβο - Παναγία της Εγνατίας Οδού υπήρξαν πολλές καθυστερήσεις (λόγω έλλειψης χρηματοδότησης) με αποτέλεσμα η σήραγγα με το υπόλοιπο τμήμα να δοθεί σε κυκλοφορία το 2009 (αρχικά προγραμματισμένο το 2004).

## Παραπομπές


Μετσοβου
Ντένις Ουέστκοτ

Ο **Ντένις Ουέστκοτ** (*Dennis Westcott*, 2 Ιουλίου 1917 – 13 Ιουλίου 1960) ήταν Άγγλος  ποδοσφαιριστής που αγωνιζόταν ως κεντρικός επιθετικός. Ένας ιδιαίτερα παραγωγικός σκόρερ, αγωνίστηκε κυρίως με την Γουλβς και σημείωσε τουλάχιστον 535 γκολ σε 587 επίσημους αγώνες.

## Καριέρα

Ο Ουέστκοτ ξεκίνησε την καριέρα του σε τοπικούς συλλόγους, πριν αποτύχει στα δοκιμαστικά των Έβερτον και Γουέστ Χαμ Γιουνάιτεντ.  Εντάχθηκε στη Γουλβς τον Ιούλιο του 1936 και έκανε το ντεμπούτο του με αντίπαλο τη Γκρίμσμπι Τάουν για το Κύπελλο Αγγλίας. Σκόραρε 22 γκολ κατά τη διάρκεια της σεζόν 1937–38, καθιστώντας τον πρώτο σκόρερ του συλλόγου. Την επόμενη σεζόν, σημείωσε 43 γκολ σε 43 εμφανίσεις, σημειώνοντας ρεκόρ συλλόγου που διατηρήθηκε για 50 χρόνια. Με τη Γουλβς κατέκτησε το πρωτάθλημα της σεζόν 1941–42.

Κατά τη διάρκεια του Δευτέρου Παγκοσμίου Πολέμου αγωνίστηκε τέσσερις φορές με την Εθνική Αγγλίας και σημείωσε πέντε γκολ. Όταν το ανταγωνιστικό ποδόσφαιρο ξανάρχισε το 1946, ο Ουέστκοτ συνέχισε τα επιτεύγματά του στο σκοράρισμα, σημειώνοντας άλλο ένα ρεκόρ συλλόγου με 38 γκολ τη σεζόν 1946–47 που τον έκανε πρώτο σκόρερ στο πρωτάθλημα. Το 1948 έμεινε ελεύθερος από τη Γουλβς και υπέγραψε στη Μπλάκμπερν Ρόβερς τον μήνα πριν από τον υποβιβασμό του συλλόγου στη δεύτερη κατηγορία. 
Στη Μπλάκμπερν σκόραρε 37 γκολ σε 63 συμμετοχές στο πρωτάθλημα. Στη συνέχεια αγωνίστηκε στη Μάντσεστερ Σίτι, όπου σημείωσε 36 γκολ σε 72 εμφανίσεις πρωταθλήματος, τερματίζοντας ως ο πρώτος σκόρερ του συλλόγου σε κάθε μία από τις δύο πλήρεις σεζόν που έπαιξε. 

Το 1946, ο Ουέστκοτ έγινε ένας από τους πρώτους ποδοσφαιριστές που του έγινε ένεση με φέτες όρχι πιθήκου, ένα παράξενο πρόγραμμα ντόπινγκ που υποκινήθηκε από τον μάνατζερ Ταγματάρχη Φρανκ Μπάκλι. Απεβίωσε από λευχαιμία το 1960 σε ηλικία 43 ετών.

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ 

## Παραπομπές


## Εξωτερικοί σύνδεσμοι
 

 

Κατηγορία:Άγγλοι ποδοσφαιριστές 
Κατηγορία:Ποδοσφαιριστές Μάντσεστερ Σίτι 
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Μπρέντφορντ ΦΚ 
Κατηγορία:Ποδοσφαιριστές Τσέστερφιλντ ΦΚ 
Κατηγορία:Επιθετικοί ποδοσφαιριστές
Ελληνικός Σύνδεσμος για τα Δικαιώματα της Γυναίκας

Ο **Σύνδεσμος για τα Δικαιώματα της Γυναίκας** είναι ελληνική φεμινιστική οργάνωση που ιδρύθηκε το 1920 στην Αθήνα, με στόχο την προώθηση του ζητήματος της παραχώρησης πολιτικών δικαιωμάτων στις γυναίκες, συμπεριλαμβανομένου του δικαιώματος ψήφου. Ο Σύνδεσμος αποτελεί μέλος της Διεθνής Συμμαχίας των Γυναικών και συνεχίζει να δραστηριοποιείται σήμερα.

## Ιστορικό
Μετά την ανεξαρτησία της Ελλάδας το 1828, ξεκίνησαν πολλές πρωτοβουλίες για την υποστήριξη των γυναικών, ιδιαίτερα στον τομέα της εκπαίδευσης. Το 1872 η Καλλιόπη Κεχαγιά (1839-1905) ίδρυσε την Εταιρεία Προώθησης της Γυναικείας Εκπαίδευσης. Η Καλλιρόη Παρρέν (1861-1940) ίδρυσε την Ένωση για τη Χειραφέτηση των Γυναικών το 1894 και την Ένωση Ελληνίδων το 1896, αν και και οι δύο απέφυγαν να ασχοληθούν με την παραχώρηση δικαιώματος ψήφου στις γυναίκες, το ακανθώδες τότε ζήτημα του παγκόσμιου φεμινιστικού κινήματος. Το Εθνικό Συμβούλιο Ελληνίδων, μια οργάνωση-ομπρέλα για περίπου 50 φιλανθρωπικούς συλλόγους που ασχολούνταν με τις γυναίκες και τα παιδιά, ιδρύθηκε το 1911. Παράλληλα την ίδια περίοδο το φεμινιστικό κίνημα πέτυχε την εισαγωγή γυναικών στο Πανεπιστήμιο Αθηνών και το 1911 συνέβαλε στην ίδρυση του Λυκείου των Ελληνίδων, σωματείου που αγωνίζεται να αναβιώσει το ένδοξο παρελθόν της Ελλάδας. Μόλις το 1920 η Αύρα Θεοδωροπούλου ίδρυσε τον Σύνδεσμο για τα Δικαιώματα των Γυναικών, ο οποίος μεταξύ άλλων προωθούσε το αίτημα παραχώρησης δικαιώματα ψήφου στις γυναίκες.

## Ιστορία
Ο Σύνδεσμος ήταν ιδιαίτερα ενεργός τις δεκαετίες του 1920, του 1930 και του 1950, καταφέρνοντας τη κατάργηση των νόμων που νομιμοποιούσαν τις διακρίσεις κατά των γυναικών και σημειώνοντας πρόοδο στο οικογενειακό δίκαιο. Το 1982 ίδρυσε το Κέντρο Τεκμηρίωσης και Μελέτης Γυναικείων Προβλημάτων. Το φεμινιστικό περιοδικό «Γυναικείος Αγώνας» εκδίδεται από την οργάνωση από το 1923, τη χρονιά που εντάχθηκε στη Διεθνή Συμμαχία των Γυναικών.

## Παραπομπές


## Εξωτερικοί σύνδεσμοι
* Επίσημος ιστότοπος του Συνδέσμου

Κατηγορία:Φεμινισμός στην Ελλάδα
Vincenzo Gioberti (αντιτορπιλικό)

Το ***Vincenzo Gioberti*** ήταν ένα από τα τέσσερα αντιτορπιλικά κλάσης *[[αντιτορπιλικό κλάσης Oriani|Oriani]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα μέσα της δεκαετίας του 1930. Ολοκληρώθηκε το 1937 και έλαβε μέρος σε πολεμικές επιχειρήσεις στον Β΄ Παγκόσμιο Πόλεμο.

## Περιγραφή

Σχεδιαστικά η κλάση *Oriani* δεν ήταν παρά μια βελτιωμένη σε ορισμένα σημεία εκδοχή της προγενέστερης κλάσης *[[Αντιτορπιλικό κλάσης Maestrale|Maestrale]]*. Είχαν ολικό μήκος 106,7&nbsp;m, πλάτος 10,15&nbsp;m και μέσο βύθισμα 3,15&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους έφθανε τους 1700–1750&nbsp;t (1670–1720&nbsp;LT) με κανονικό φορτίο και τους 2400–2450&nbsp;t (2360–2410&nbsp;LT). Το πλήρωμά τους την περίοδο του πολέμου ανερχόταν σε 206 αξιωματικούς και ναύτες.

Το προωστικό σύστημα απέδιδε έως και 48000&nbsp;shp και μπορούσαν να φθάσουν σε ταχύτητες της τάξεως των 32-33&nbsp;kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39&nbsp;kn, όμως με πολύ περιορισμένο φορτίο. Η ακτίνα δράσης τους ήταν περίπου 2600-2800&nbsp;ναυτικά μίλια με ταχύτητα πλεύσης 18&nbsp;kn και 690&nbsp;ναυτικά μίλια με ταχύτητα πλεύσης 33&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν. Διέθεταν επίσης δύο πυροβόλα των 120&nbsp;mm που έβαλαν βλήματα φωτισμού/ανάδειξης στόχων (star-shells) καθώς και έξι τορπιλοσωλήνες των 533&nbsp;mm. Αντιαεροπορική κάλυψη παρείχαν τέσσερα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 56&nbsp;νάρκες.

## Παραπομπές


## Βιβλιογραφία
*
*
*
*
*

Κατηγορία:Αντιτορπιλικά κλάσης Oriani
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ιωάννης Βρετανός Κάρολος ντε Λα Τρεμουάλ

Ο πρίγκιπας **Ιωάννης-Βρετανός-Κάρολος ντε Λα Τρεμουάλ**, γαλλ.: *Jean-Bretagne-Charles de La Trémoille*, (5 Φεβρουαρίου 1737 – 19 Μαΐου 1792) από τον Οίκο ντε Λα Τρεμουάλ, 7ος δούκας τού Τουάρ (Thouars), ήταν Γάλλος στρατιωτικός και γιος τού Καρόλου-Αρμάνδου-Ρενέ και της συζύγου του, Mαρί-Ορτάνς ντε Λα Τουρ ντ'Ωβέρν, κόρης τού δούκα τού Μπουγιόν.

## Βιογραφία
Ο Λα Τρεμουάλ ξεκίνησε τη στρατιωτική του σταδιοδρομία στον Επταετή Πόλεμο ως επικεφαλής τού συντάγματος τού Ιππικού της Ακουιτανίας. Τραυματίστηκε σοβαρά και στη συνέχεια προήχθη στο βαθμό τού λοχία, και αργότερα του ταξίαρχου, των στρατευμάτων τού βασιλιά.

Κατά τη διάρκεια της Γαλλικής Επανάστασης, ο Λα Τρεμουάλ παρέμεινε πιστός στον βασιλιά Λουδοβίκο ΙΣΤ΄. Έφυγε από τη Γαλλία το 1789, αλλά δύο από τους γιους του απεβίωσαν στην περίοδο της Τρομοκρατίας.

## Οικογένεια
Νυμφεύτηκε τη Mαρία-Ζενεβιέν τού Ντυρφόρ (1735-1762), κόρη τού Γκυ-Μιχαήλ ντε Ντυρφόρ, δούκα των Λορζ και Ραντάν (Lorges et Randan), στρατάρχη της Γαλλίας, και της Ελιζαμπέτ-Φιλιπίν τού Πουατιέ ντε Ρυέ, κοντέσσα τού Νεσατέλ, στις 1751 Φεβρουαρίου. Δεν έκαναν παιδιά. Στις 27 Ιουνίου 1763 νυμφεύτηκε ξανά, με τη Mαρί-Μασιμιλιέν, πριγκίπισσα τού Ζαλμ-Κύρμπουργκ (1744-1790), κόρη τού Φιλίππου-Ιωσήφ Α΄, πρίγκιπα τού Ζαλμ-Κύρμπουργκ και της πριγκίπισσας Mαρίας-Τερέζας φαν Χόρνες.

Από τον δεύτερο γάμο του, ο Λα Τρεμουάλ απέκτησε τέκνα:
* Κάρολος-Βρετανός-Μαρία, γενν. στις 24 Μαρτίου 1764, απεβ. στις 10 Νοεμβρίου 1839.
* Aντώνιος-Φίλιππος, πρίγκιπας τού Ταλμόν (Talmont), γενν. στις 27 Σεπτεμβρίου 1765 και απεβ. στη γκιλοτίνα στις 29 Ιανουαρίου 1794.
* Κάρολος-Γοδεφρείδος, μέλος τού Συλλόγου τού καθεδρικού (canon), γενν. στις 27 Σεπτεμβρίου 1765 και απεβ. στη γκιλοτίνα στις 15 Ιουνίου 1794.
* Λουδοβίκος-Στανισλάος, πρίγκιπας τού Tρεμουάλ, γενν. στις 12 Ιουνίου 1767 και απεβ. τον Αύγουστο του 1837. Νυμφεύτηκε τη Ζενεβιέβ ντε Μωλεβριέ-Λανζερόν (απεβ. το 1829) και αργότερα νυμφεύτηκε την Ωγκυστά Μυραί.

## Παραπομπές σε πηγές

Κατηγορία:Γάλλοι στρατιωτικοί
Κατηγορία:Κόμητες της Γαλλίας
Κατηγορία:Πρίγκιπες της Γαλλίας
Κατηγορία:Γάλλοι ευγενείς
Κατηγορία:Οίκος ντε Λα Τρεμουάλ
Λουδοβίκος Κάρολος ντε Λα Τρεμουάλ

Ο **πρίγκιπας Λουδοβίκος-Κάρολος ντε Λα Τρεμουάλ** (γαλλ.: *Louis Charles de La Trémoille*, 26 Οκτωβρίου 1838 – 4 Ιουλίου 1911) ήταν 9ος δούκας τού Τουάρ, 8ος δούκας τού Λα Τρεμουάλ, 11ος πρίγκιπας τού Τάραντα, 15ος πρίγκιπας τού Ταλμόντ και 15ος κόμης τού Λαβάλ. Ήταν Γάλλος αριστοκράτης και ο γιος τού Καρόλου-Βρετανού-Μαρία και της τρίτης συζύγου του, Βαλεντίν-Εζενί-Ζοζεφίν Βαλς ντε Σεράν.

Ο Λουδοβίκος-Κάρολος ήταν επίσης αρχειονόμος, βιβλιόφιλος και συλλέκτης.

## Βιογραφία
Γεννήθηκε στο 75ο έτος τού πατέρα του, και τον διαδέχθηκε στους τίτλους του μόλις ένα χρόνο αργότερα. Έγινε ιστορικός και το 1889 έγινε μέλος της Ακαδημίας Επιγραφών και Καλλιγραφίας. Αφιέρωσε πολλή μελέτη στα αρχεία της οικογένειάς του, που φυλάσσονταν στο Σατώ ντε Σεράν και παραχώρησε επίσης πρόσβαση σε αυτά σε ερευνητές, ιδιαίτερα στον Πωλ Μαρσεγκαί (1812–1885) και στον ιστορικό Υγκ Εμπέρ (1822–1882).

Στις 23 Αυγούστου 1886, συνοδευόμενος από τον φίλο του Ανρύ Λε Τονελιέ ντε Μπρετέγ, μαρκήσιο τού Μπρετέγ, ο Λουδοβίκος-Κάρολος συνόδευσε τον Φίλιππο δούκα της Ορλεάνης και διάφορους άλλους πρίγκιπες της Ορλεάνης που υπόκεινταν στον *νόμο της εξορίας* από το παλάτι τού Ε στο Λε Τρεπόρ, όπου επρόκειτο να επιβιβαστούν για την Αγγλία.

## Οικογένεια
Στις 2 Ιουλίου 1862 νυμφεύτηκε τη Μαργκερίτ-Ζαν Τανεγκύ-Ντυσατέλ (16 Δεκεμβρίου 1840 – 19 Σεπτεμβρίου 1913), κόρη τού κόμη Καρόλου-Μαρία Τανεγκύ Ντυσατέλ, πρώην υπουργού τού βασιλιά Λουδοβίκου-Φιλίππου της Γαλλίας και της συζύγου του Ροζαλί ("Εγκλέ") ) Είχαν δύο παιδιά:
* Λουδοβίκος-Κάρολος-Μαρία (1863–1921), που τον διαδέχθηκε.
* Καρλόττα (1864–1944), παντρεύτηκε τον Σαρλ-Μαρία-Φρανσουά ντε Λα Ροσφουκώ (1863–1907), τον 7ο δούκα τού Εστρέ.

## Παραπομπές


Κατηγορία:Γάλλοι ιστορικοί του 20ού αιώνα
Κατηγορία:Γάλλοι συγγραφείς του 20ού αιώνα
Κατηγορία:Γάλλοι συγγραφείς του 19ου αιώνα
Κατηγορία:Κόμητες της Γαλλίας
Κατηγορία:Πρίγκιπες της Γαλλίας
Κατηγορία:Γάλλοι ευγενείς
Κατηγορία:Οίκος ντε Λα Τρεμουάλ
Κάρολος Βρετανός Μαρία ντε Λα Τρεμουάλ

Ο **πρίγκιπας Κάρολος Βρετανός-Μαρία ντε Λα Τρεμουάλ**, γαλλ.: *Charles Bretagne Marie de La Trémoille*, (24 Μαρτίου 1764 – 10 Νοεμβρίου 1839), 8ος δούκας τού Τουάρ (Thouars), 7ος δούκας τού Λα Τρεμουάλ, 10ος πρίγκιπας τού Τάραντα, 14ος πρίγκιπας τού Ταλμόντ και 14ος κόμης τού Λαβάλ,  ήταν Γάλλος αριστοκράτης [1] και στρατιωτικός. Ήταν γιος τού Ιωάννη-Βρετανού-Καρόλου και της 2ης συζύγου του πριγκίπισσας Mαρί-Μασιμιλιέν τού Ζαλμ-Κύρμπουργκ.

## Βιογραφία
Νυμφεύτηκε τη Λουίζα-Εμμανουέλα τού Σατιγιόν το 1781. Ήταν εγγονή τού Λουδοβίκου-Καίσαρα ντε Λα Μπωμ Λε Μπλαν, του διάσημου συγγραφέα. Το ζευγάρι είχε ένα τέκνο:
* Καρολίνα (26 Οκτωβρίου 1788 – 15 Φεβρουαρίου 1791).

Στο ξεκίνημα της Γαλλικής Επανάστασης, τάχθηκε στο πλευρό τού βασιλιά Λουδοβίκου ΙΣΤ΄ , όπως και η υπόλοιπη οικογένειά του. Το 1789 ο Λα Τρεμουάλ και οι γονείς του μετανάστευσαν από τη Γαλλία και εντάχθηκε στον στρατό των μεταναστών υπό τον πρίγκιπα τού Κοντέ. Δύο από τα αδέλφια τού Λα Τρεμουάλ χάθηκαν στην περίοδο της Τρομοκρατίας. Η σύζυγός του ήταν έγκλειστη στη φυλακή ντελ'Αμπεΰ μέχρι το 1792, όταν της επετράπη να συναντηθεί μαζί του στην Αγγλία. Αυτή έγινε συγγραφέας και έφυγε από την Αγγλία παρέα με τον κουνιάδο της Mαρί-Φρανσουά-Εμμανουέλ ντε Κρυσόλ για την Αυλή της Ρωσίας γύρω στον Μάρτιο του 1797, όπου έγινε κυρία των τιμών της Αυτοκράτειρας Mαρίας-Φεοντόροβνας (συζύγου τού τσάρου Παύλου). 

Μετά την Επανάσταση, ο Λα Τρεμουάλ επέστρεψε στη Γαλλία. Μετά το τέλος της Λουίζας-Εμμανουέλας, ξανανυμφεύτηκε το 1817 με τη Mαρί-Βιρζινί ντε Σαιν-Ντιντιέ. Είχαν δύο τέκνα:
* Καρλόττα (8 Οκτωβρίου 1825 – 21 Δεκεμβρίου 1879), παντρεύτηκε τον βαρόνο Φρανκίσκους-Γιοχάνες ντε Βίγικερσλοοτ.
* Ελεονόρα (17 Ιανουαρίου 1827 – 26 Νοεμβρίου 1846), παντρεύτηκε τον Φρειδερίκο Ε΄ πρίγκιπα τού Ζαλμ-Κύρμπουργκ .

Μετά το τέλος της, ο Λα Τρεμουάλ νυμφεύτηκε για τρίτη φορά το 1830 με τη Βαλεντίν-Εζενί-Ζοζεφίν Βαλς ντε Σεράν (7 Μαρτίου 1810 – 10 Σεπτεμβρίου 1887). Είχαν δύο παιδιά:
* Mαρία-Ερριέττα (1833–1890), παντρεύτηκε τον Aντρέ ντε Γκρανμάνζ.
* Λουδοβίκος-Κάρολος (1838–1911), ο διάδοχός του ως δούκας τού Τουάρ.

Ο Λα Τρεμουάλ απεβίωσε λίγο μετά τη γέννηση τού γιου του, το 1839.

## Βιβλιογραφικές αναφορές

Κατηγορία:Κόμητες της Γαλλίας
Κατηγορία:Πρίγκιπες της Γαλλίας
Κατηγορία:Οίκος ντε Λα Τρεμουάλ
Λουδοβίκος Κάρολος Μαρία ντε Λα Τρεμουάλ

Ο **Λουδοβίκος-Κάρολος-Μαρία ντε Λα Τρεμουάλ**, γαλλ.: *Louis Charles Marie de La Trémoille*, (28 Μαρτίου 1863 – 17 Ιουνίου 1921) ήταν Γάλλος ευγενής: 10ος δούκας τού Τουάρ, 16ος κόμης τού Λαβάλ .

## Βιογραφία
Ήταν γιος τού Λουδοβίκου-Καρόλου και της συζύγου του Mαργκερίτ-Εγκλέ-Ζαν-Καρολίν Ντυσατέλ (κόρης τού Καρόλου-Μαρία Τανεγκύ Ντυσατέλ κόμη Ντυσατέλ και της συζύγου του Ροζαλί ("Εγκλέ") Πωλέ).

Ο Λα Τρεμουάλ ήταν βουλευτής τού Ζιρόντ από το 1906 έως το 1919 και δήμαρχος τού Mαργκώ από το 1904 έως το 1919. Ήταν μέλος της δημοκρατικής αριστεράς.

## Οικογένεια
Την 1η Φεβρουαρίου 1892 νυμφεύτηκε την Ελέν-Μαρί-Λεονί Πιγιέ-Βιλ (27 Ιανουαρίου 1875 – 24 Μαρτίου 1964), κόρη τού κόμη Φρεντερίκ Πιγιέ-Βιλ και της συζύγου του, Ζαν-Μαρί-Κλοτίλντ Μπριάτ. Είχαν πέντε παιδιά:
* Καρλόττα (1892–1971), παντρεύτηκε τον πρίγκιπα πρίγκιπα Ανρί-Φλοράν Λαμοράλ τού Λιν (1881–1967).
** Ιωάννης-Κάρολος Λαμοράλ τού Λιν-Λα Τρεμουάλ
*** Χέντβιχ τού Λιν, παντρεύτηκε τον πρίγκιπα ντε Μερόντ.
**** Εμμανουήλ ντε Μερόντ.
*** Κάρολος-Αντώνιος Λαμοράλ του Λιν-Λα Τρεμουάλ.
* Μαργαρίτα (1894–1939), παντρεύτηκε τον δούκα τού Μπλακά, Στανισλάς ντε Μπλακά ντ'Ωλπ (1885–1941).
* Ελένη (1899–1972), παντρεύτηκε τον Ζιλμπέρ ντε Λα Ροσφουκώ, δούκα τού Λα Ρος-Γκυγιόν (1889–1964)
* Αντουανέτα (1904–1996), παντρεύτηκε τον Ερρίκο, 8ο δούκα τού Ουρσέλ.
** Aντονίν, 9ος δούκας τού Ουρσέλ.
* Λουδοβίκος-Ιωάννης-Μαρία (1910–1933), διάδοχός του.

## Παραπομπές


Κατηγορία:Οίκος ντε Λα Τρεμουάλ